**Міхаіл I Камнін Дука** (грэч. Μιχαήλ Κομνηνός Δούκας; пам. 1215), якога часта памылкова называюць Міхаілам Ангелам — заснавальнік Эпірскага царства, які кіраваў ім з 1205 па 1215 года.

Паходжанне
----------

Міхаіл быў незаконным сынам *севастакратара* Іаана Дукі, і быў кузенам адразу двух імператараў: Ісака II і Аляксея III. Такім чынам, у яго жылах цякла кроў адразу трох найбольш знатных візантыйскіх сямействаў: Анелаў, Дукаў і Камнінаў.

Да 1204 года Міхаіл паспеў пабываць губернатарам малаазійскай фемы Меласы і Меланаўдыян, але ў 1201 годзе перабег у Канійскі султанат, адкуль праводзіў спусташальныя набегі на сваю радзіму.

Здабыццё ўлады
--------------

У 1204 годзе, пасля ўзяцця Канстанцінопаля крыжакамі, Дука трапіў у світу Баніфацыя Манферацкага. Той атрымаў у сваё валоданне каралеўства Фесалонікі і Грэцыю. Па яго даручэнні ён адправіўся ў фему Нікопаліс, дзе мясцовыя архонты паўсталі супраць яе намесніка Сенекарыма. Той неўзабаве памёр, а Міхаіл ажаніўся з яго ўдавой (ці дачкой), тым самым стаўшы гаспадаром Эпіра.

У рэгіён знаходзілася мноства бежанцаў з Канстанцінопаля, Фесаліі і Пелапанеса, але на ніве збавіцеля рамеяў у Міхаіла з'явіўся канкурэнт. У Малой Азіі з'явілася Нікейская імперыя, главу якой Феадора I Ласкарыса падтрымліваў канстанцінопальскі патрыярх Іаан X Каматыр. Нягледзячы на супярэчнасці, нікеец адпусціў да Міхаіла яго брата Феадора, які пакляўся ў вернасці як самаму імператару, так і яго нашчадкам.

Дзяржавы, якія ўзніклі пасля захопу Канстанцінопаля ў 1204 годзе
Камнін аказваў сур'ёзнае супраціўленне нападам Баніфацыя, і выдаў сваю дачку за брата імператара Раманіі Генрыха Фландрскага. Варта адзначыць, што гэты крок не перашкодзіў яму заставацца ворагам лацінян. У 1210 годзе валадар Эпіра разам з венецыянцамі напаў на Фесалонікі, але Генрых змог адваяваць горад, і вымусіў Міхаіла заключыць саюз.

Міхаіл пачаў захоп стратэгічна важных гарадоў: у 1212 годзе ад лацінян быў вычышчаны фесалійскі горад Ларыса, у 1214 годзе венецыянцы страцілі Дырахій і Корфу. Таксама былі заняты порты ў Карынфскім заліве. У 1215 годзе Дука пачаў вайну супраць Сербіі, выступіўшы на баку Лацінскай імперыі і Другога балгарскага царства, але быў зарэзаны ва ўласнай пасцелі адным са слуг. Прастол яго царства перайшоў па спадчыне да яго брата Феадора Камніна Дукі.

Сям'я
-----

Міхаіл I ажаніўся з дачкой, паводле іншай версіі — жонкай, намесніка фемы Нікопаліс Сенекарыма:

* Канстанцін Камнін Дука, які памёр маладым.
* Феадора Камніна Дука.
* Марыя Камніна Дукіня — жонка Канстанціна Мелісіна.

Ад другой жонкі, чыё імя невядома, у Міхаіла было прынамсі адно дзіця:

* Міхаіл II Камнін Дука — стаў царом эпірскім у 1230 годзе.

Зноскі
------

1. 1 2  *Васильев А. А.* История Византийской Империи. Том 2. Глава 2. Глава 2. Никейская Империя (1204-1261).
2. 1 2 3 4  *Успенский Ф. И.* История Византийской Империи. Том 5. Глава III. Эпирское государство в XIII в. — 2002.

Літаратура
----------

* *Васильев А. А.* История Византийской империи. — М.: Алетейя, 2000. — Т. 2: Латинское Владычество на Востоке. Эпоха Никейской и Латинской империи.. — ISBN 978-5-403-01726-8.
* *Успенский Ф. И.* Глава III. Эпирское государство в XIII в. // История Византийской империи. В 5 т. — М.: АСТ, Астрель, 2005. — Т. 5. — 558 с. — ISBN 5-271-03856-4.
* *The Oxford Dictionary of Byzantium*, Oxford University Press, 1991.
* K. Varzos, *Ē genealogia tōn Komnēnōn* (Thessalonica, 1984) vol. 2 pp. 669–689.

| ⛭Кіраўнікі Эпірскага царства |
| --- |
| Камніны-Дукі (1205—1318) | 
* Міхаіл I Камнін Дука‡
* Феадор Камнін Дука‡
* Міхаіл II Камнін Дука‡
* Нікіфар I Камнін Дука
* Фама I Камнін Дука

 |
| Дынастыя Арсіні (1318—1359) | 
* Мікалай Арсіні†
* Іаан II Арсіні†
* Нікіфар II Арсіні

 |
| Няманічы (1359—1385) | 
* Сімяон Ураш‡
* Фама Пралюбавіч
* Марыя Ангеліна Няманіч

 |
| Род Буандэльмонці (1385—1411) | 
* Ісаў дэ Буандэльмонці
* Джорджыа дэ Буандэльмонці

 |
| Сям’я Тока (1411—1479) | 
* Карла I Тока†
* Карла II Тока†
* Леанарда Тока†

 |
| ‡Таксама кіраўнікі Фесаліі †Таксама графы Кефалініі і Закінфа |


| ?Міхаіл I Камнін Дука — продкі |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  |  | Канстанцін Ангел[d] |  | Мануіл Ангел[d] |  |  |
|  |  |  |  |  |
|  |  |  |  |  |  |  |  |
|  |  |  |  |  | Іаан Камнін[d] |  |
|  |  |  |  |  |  |
|  |  |  |  |  |  |
|  | Міхаіл I Камнін Дука |  | Іаан Дука |  |  |  | Аляксей I Камнін |  |  |  |
|  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  | Ганна Даласіна[d] |  |
|  |  |  |  |  |  |  |  |  |
|  |  |  |  |  |  |  |  |
|  |  |  | Феадора Камніна[d] |  |  |  |  |
|  |  |  |  |  |  |  |
|  |  |  |  |  |  |  |  |
|  |  |  |  |  | Андронік Дука[d] |  |
|  |  |  |  |  |  |
|  |  |  |  |  |  |
|  |  |  | Ірына Дукіня[d] |  |  |  |
|  |  |  |  |  |  |
|  |  |  |  |  |  |  |  |
|  |  |  |  | Марыя Балгарская[d] |  |
|  |  |  |  |  |
|  |  |  |  |
|  |  |  |
|  |  |  |

 |

|  |  |
| --- | --- |
| ⚙️   Генеалогія і некрапалістыка | WeRelate |